open-index/open-wikipedia-markdown huggingface dataset:
Ժառանգները (ֆիլմ, 2008)

**«Ժառանգները»** (), 2008 թվականի ռուսական ֆիլմ, որը նկարահանել է ռեժիսոր Կոստանտին Օդեգովը Սերգեյ Կոզլովի «Տղան առանց թրի» պատմվածքի հիման վրա։

## Սյուժե
Սիբիրյան Ուվատ գյուղում սովորական ընտանիք է ապրում։ Հայրը բուրովիկ է, մայրը՝ բուժքույր։ Նրանց որդին սովորում է տարրական դպրոցում։ Ամեն ամառ նրանք գնում են Ղրիմ՝ տատիկի մոտ։ Իդիլիան հանկարծ փլուզվում է հոր աշխատանքային դժվարությունների պատճառով։ Նա սկսում է խմել և իր կնոջը նույնպես ներքաշում է հարբեցողության մեջ։ Դեռահասը մնում է առանց ծնողական վերահսկողության։ Գող Միշկան մի անգամ նրան փոխանցում է հին կոճակ Իպատևյան տնից՝ սպանված ցարևիչ Ալեքսեյի համազգեստից։ Եվ այս կոճակը Տիմոֆեյի համար ժառանգություն է, որը պետք է կրել, բայց որը փրկում է նրան։ Փրկում է նույն գող Միշկայի ճակատագրից, իր հարբեցող ծնողների ճակատագրից։

## Դերերում
* Պավել Յուրչենկո – *Տիմոֆեյ Տրոֆիմով
* Եկատերինա Ռեդնիկովա – *Իրինա Տրոֆիմովա, Տիմոֆեյի մայրը
* Դենիս Կարասև – *Գեորգի Տրոֆիմով, Տիմոֆեյի հայրը
* Վլադիմիր Տոլոկոննիկով – *քեռի Ստյոպա
* Լեոնիդ Կուրավլյով – *աշխատակազմի ղեկավար
* Ալեքսանդր Գոլուբկով – *Միշա
* Յուլյա Գալկինա – *Նադյա
* Եվգենյա Լապովա – *Ելենա, պատմության ուսուցիչ
* Ալեքսանդր Բաշիրով – *բալալայկայով գյուղացի
* Ելենա Սամոխինա
* Լեոնիդ Օկունև
* Անատոլի Բուզինսկի
* Ալեքսեյ Շլյամին
* Ամադու Մամադակով – *չուկչա
* Իգոր Գուզուն – *Իսա, խանութի սեփականատեր
* [[Կարեն Բադալով]] – *բժիշկ
* Իլյա Լովկի – *Անվար
* Նիկիտա Կուկուշկին – *Լիպենկո
* Ալիշեր Ումարով – ''կիթառով տղան

## Նկարահանող խումբ
* Սցենարի հեղինակ՝ Կոնստանտին Օդեգով, Սերգեյ Կոզլով
* Ռեժիսոր՝ Կոնստանտին Օդեգով
* Օպերատոր՝ Ռադիկ Ասկարով
* Կոմպոզիտոր՝ Ալեքսեյ Ռիբնիկով
* Հատուկ Էֆեկտներ՝ Ռինատ Յունուսով

## Մրցանակներ
* Փոքր բյուրեղապակյա մոմակալ «Հանդիպում» V միջազգային Սրետենսկի ուղղափառ կինոփառատոնում (2009)
* Երկրորդ պլանի լավագույն դերակատարման մրցանակ Գատչինայի «Գրականություն և կինո» XV ռուսական կինոփառատոնում՝ Ալեքսանդր Գոլուբկովին, «Ժառանգները» ֆիլմ (2009)։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:2000-ականների ռուսերեն ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Թռչելու ժամանակն է

«**Թռչելու ժամանակը**» (), խորհրդային գեղարվեստական ֆիլմ, որը նկարահանել է ռեժիսոր Ալեքսեյ Սախարովը 1987 թվականին «Մոսֆիլմ» կինոստուդիայում։

## Սյուժե
Ներածական տեքստ․

Գործողությունը տեղի է ունենում ԽՍՀՄ ինչ-որ քաղաքի մտացածին օդանավակայանում։ Օդանավակայանի ղեկավարության աշխատանքի հաջողությունը գնահատվում է ոչ թե ինքնաթիռների թռիչքով ու վայրէջքով, այլ թռիչքների անվտանգությամբ։ Պարզվում է, որ օդանավակայանը կարող է բավականին հաջող գործել առանց որևէ ինքնաթիռ ընդունելու՝ ապահովելով բացարձակ անվտանգություն։ Սպասասրահում իրավիճակը թեժանում է. ուղևորներն աստիճանաբար սկսում են հասկանալ, որ տարօրինակ ծուղակի մեջ են ընկել. օդանավակայանը չի գործում։

Վերադասները ստանում են պարգևներ և մրցանակներ, բայց սովորական աշխատակիցներն ու ուղևորները պետք է իշխանությունը վերցնեն իրենց ձեռքը, որպեսզի հասնեն օդանավակայանի գործունեության վերսկսմանը և թռչեն այնտեղ, ուր պետք է։

## Դերերում
* Իվան Ագաֆոնով – *Իվան Ագեևիչ, ուղևոր
* Սերգեյ Արցիբաշև – *Սերգեյ Տուրկին, դիմավորող
* Էդուարդ Բոչարով – *Պյոտր Գերասիմովիչ Գորոխով, օդանավակայանի պետ
* [[Սերգեյ Գազարով]] – *Արկադի, ուղևոր, անսամբլի ադմինիստրատոր
* Վալենտին Գաֆտ – *Վիկտոր Իվանովիչ, ուղևոր-սաքսոֆոնահար
* Միխայիլ Զոնենշտրալ – *Ալեքսեյ, ավիադիսպետչեր
* Վ. Ա. Իլյին – *Անդրեյ Կոնստանտինովիչ, ուղևոր
* Վ. Լ. Իլյին – *Իննոկենտի Պետրովիչ, մատուցող
* Իոսիֆ Կոնոպացկի – *Իգոր Դմիտրիևիչ Աֆանասև, թռիչքների ղեկավար
* Անաստասիա Նեմոլյաևա – *Նադյա, բորտուղեկցորդուհի
* Ելիզավետա Նիկիշչիխինա – *ուղևոր
* Ելենա Սոլովեյ – *Վալենտինա Գրիգորևնա, երգչուհի
* Անդրեյ Տոլուբեև – *Բորիս Չինենկով, օդանավակայանի աշխատակից
* Բրունո Ֆրեյնդլիխ – *Մաքսիմ Պետրովիչ, ուղևոր
* Վասիլի Պետրենկո – ''Միշա, ավիադիսպետչեր

## Նկարահանման խումբ
* Սցենարի հեղինակ՝ Ալեքսանդր Ժիտինսկի
* Բեմադրող ռեժիսոր՝ Ալեքսեյ Սախարով
* Բեմադրող օպերատոր՝ Վալենտին Ժելեզնյակով
* Բեմադրող նկարիչներ՝ Բորիս Բլանկ, Վլադիմիր Մուրզին
* Կոմպոզիտոր՝ Դավիթ Թուխմանով

## Ծանոթագրություններ

## Արտաքին հղումներ
* «Թռչելու ժամանակը» «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կինոկատակերգություններ
Samsung Galaxy Buds 2

thumb|Samsung Galaxy Buds2|alt=Samsung Galaxy Buds2.jpg
**Samsung Galaxy Buds 2**, Samsung Electronics ընկերության կողմից մշակվող անլար ականջակալներ, որոնք աշխատում են  Bluetooth համակարգով, որը պատկանում է Samsung Galaxy Buds շարքին։ Ականջակալները առաջին անգամ ցուցադրվել են 2021 թվականի օգոստոսի 11-ին կայացած Galaxy Unpacked միջոցառման ընթացքում։ Այս տարբերակը համարվում է Galaxy Buds Plus-ի հաջորդողները, որոնց թողարկումը կասեցվել է Buds 2-ի ցուցադրումից հետո։ Samsung Galaxy Buds 2-ը վաճառքի է դուրս եկել 2021 թվականի օգոստոսի 27-ին, 149 դոլար արժեքով։

## Յուրահատկություններ
Samsung Galaxy Buds 2-ի պատյանը իր չափերով և կառուցվածքով նման է Buds Pro և Buds Live մոդելներին։ Ականջակալների պատյանը սպիտակ է, իսկ ներսի հատվածը կախված է ականջակալների գույնից, որը կարող է լինել՝ սպիտակ, սև, մոխրագույն կամ մանուշակագույն։ Ականջակալներն օժտված են աղմուկի խլացման ակտիվ համակարգով։ Buds 2-ը կարող է 5 ժամ անդադար նվագել երաժշտություն աղմուկի խլեցման ակտիվ համակարգով և ավելի քան 7 ժամ առանց դրա։

## Տես նաև
* Samsung Galaxy Buds
* Apple AirPods

## Ծանոթագրություններ

Կատեգորիա:Սարքավորումներ
Կատեգորիա:Սարքեր
Կատեգորիա:Տեխնոլոգիական կազմակերպություններ
Կադրի Մելկ

մինի|Մելկը 2014 թվականին
**Կադրի Մելկ** () (), էստոնացի նկարիչ և ոսկերիչ- դիզայներ։

## Անձնական կյանք և գործունեություն
Մելկը ծնվել է Տալլինում և 1977 թվականին սկսել է սովորել Տարտուի գեղարվեստի դպրոցում, իսկ 1986 թվականին ավարտել է Էստոնիայի գեղարվեստի ակադեմիան՝ սովորելով պրոֆեսոր Լեյլի Կուլդկեպի մոտ։ 1986-1993 թվականներին Մելկն աշխատել է որպես ազատ նկարիչ։ 1993 թվականին նա ընդունվել է Ֆինլանդիայի Լահտիի դիզայնի ինստիտուտ՝ Էսկո Տիմոնենի ղեկավարությամբ ուսումնասիրելով գեմոլոգիա ( — «գոհար, թանկարժեք քար», և  — «խոսք, միտք») և ավարտել է ուսումը Գերմանիայի Բերնդ Մյունշտայների ակնագործի արհեստանոցում։ 1989 թվականից Մելկն ընդունվել է Էստոնիայի գեղարվեստի ակադեմիա, իսկ 1996 թվականից եղել է նաև այդ դպրոցի ոսկերչական ֆակուլտետի պրոֆեսոր։

Մելկն ունեցել է ինչպես անհատական, այնպես էլ խմբակային ցուցահանդեսներ ամբողջ աշխարհում։ Նրա զարդերը ցուցադրվել են Էստոնիայի, Լատվիայի, Լիտվայի, Գերմանիայի, Բելգիայի, Դանիայի, Ֆինլանդիայի, Միացյալ Նահանգների, Հարավային Կորեայի, Ռուսաստանի, Սլովակիայի, Ֆրանսիայի, Ճապոնիայի, Միացյալ Թագավորության, Շվեդիայի, Իսպանիայի և Նորվեգիայի տարբեր թանգարաններում ու ցուցահանդեսներում։

Մելկն ամուսնացած է եղել երեք անգամ։ Նրա վերջին ամուսինը գրող և թարգմանիչ Մատի Սիրկելն () էր։

Մելկը մահացել է 2023 թվականի հունվարի 1-ին՝ 64 տարեկան հասակում։
մինի|''Ամնեզիա'', 2010

## Մրցանակներ
* 2017 Սպիտակ աստղի շքանշան, V կարգ
* 1998 Էստոնիայի մշակույթի պետական մրցանակ
* 1997 Էստոնիայի մշակութային մայրաքաղաքի տարվա գեղարվեստական մրցանակ
* 1997 Գերազանցության մրցանակ, Շիպո կոնֆերանս, Տոկիո, Ճապոնիա
* 1995 Էստֆեմ, էստոնացի կնոջ մրցանակ
* 1994 Քրիստիան Ռաուդի ամենամյա գեղարվեստական մրցանակ
* 1992 Պատվավոր հիշատակում PRIX ARTICA, Ֆինլանդիա
* 1988 Կիրառական արվեստի IV տրիենալեի Գրան պրի, Էստոնիա
* 1987 Տարվա երիտասարդ արհեստավոր մրցանակ, Էստոնիա

## Գրականություն
* *Testament*, Arnoldsche Art Publishers, Tallinna Raamatutrükikoda: 2016. 

## Ծանոթագրություններ

## Արտաքին հղումներ
* FATA MORGANA - the exhibition of jewels by Kadri Mälk in Lisbon (archived version)
* Klimt 02: Interview with Kadri Mälk

Կատեգորիա:Արվեստագետներ
Կատեգորիա:Դիզայներներ
Կատեգորիա:Էստոնացի արվեստագետներ
Կատեգորիա:Կին արվեստագետներ
Կատեգորիա:Տալլին քաղաքում ծնվածներ
Կատեգորիա:Էստոնացի նկարիչներ
Մեդեա (ֆիլմ, 2021)

**«Մեդեա»** (), 2021 թվականի ռուսական գեղարվեստական ֆիլմ, որը նկարահանել է սցենարիստ և ռեժիսոր Ալեքսանդր Զելդովիչը։ Ֆիլմն ընդգրկվել է Լոկառնո-2021 միջազգային կինոփառատոնի հիմնական մրցութային ծրագրում, որտեղ արժանացել է երիտասարդական ժյուրիի մրցանակին՝ «Եվրիպիդեսի ողբերգության տպավորիչ ժամանակակից տարբերակի համար, որը չի խեղաթյուրում նրա պոետիկան։ Ռեժիսուրայի գեղագիտական բծախնդրության, պատկերի մաքրության և հղկվածության, բնապատկերների խիստ գեղեցկության համար, որոնք համապատասխանում են բնօրինակ տեքստի ողբերգական վեհությանը» ։

## Սյուժե
Ֆիլմի սյուժեն ներկայացնում է Եվրիպիդեսի անտիկ ողբերգության ժամանակակից մեկնաբանությունը։ Ֆիլմի հերոսուհին սպանում է հարազատ եղբորը, ինչպես Մեդեան առասպելում։

Երջանկության համար անհնարին գին վճարելով՝ կինը հայտնվում է ծուղակում։ Իրեն դավաճանված զգալով՝ նա վրեժ է փնտրում։

## Արտադրություն
Նկարահանումների հիմնական մասը տեղի է ունեցել Իսրայելում, մի քանի տեսարաններ նկարահանվել են Մոսկվայում։

Կոմպոզիտոր Ալեքսեյ Ռետինսկու երաժշտությունը ֆիլմի համար ձայնագրել է Թեոդոր Կուրենտզիսի *MusicAeterna* նվագախումբը։

Ֆիլմի զգեստները պատրաստվել են Տատյանա Պարֆյոնովայի նորաձևության տան կողմից։

## Դերերում
* Թինաթին Դալաքիշվիլի
* Եվգենի Ցիգանով
* Թիմուր Բազինսկի
* ԵԼիզավետա Սերպովա

## Ծանոթագրություններ

## Արտաքին հղումներ
* А. Зельдович в программе «Наблюдатель. Еврипид. Путешествие во времени» (06.10.2010)

Կատեգորիա:2020-ականների ռուսերեն ֆիլմեր
Կատեգորիա:2021 դրամա ֆիլմեր
Կատեգորիա:2021 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր վրեժի մասին
Samsung Galaxy Buds Live

thumb|Samsung Galaxy Buds Live|alt=Samsung Galaxy Buds Live.jpg
**Samsung Galaxy Buds Live**, Bluetooth համակարգով աշխատող անլար ականջակալներ, որոնք մշակվել են Samsung Electronics ընկերության կողմից, որպես Samsung Galaxy Buds շարքի մոդել։ Ականջակալները ցուցադրվել են 2020 թվականի օգոստոսի 5-ին, Galaxy Unpacked միջոցառման ժամանակ։

## Բնութագիր
Galaxy Buds Live ականջակալները ունեն աղմուկ խլեցման ակտիվ համակարգ և հայտնի են իրենց դիզայնով։ Ականջակալները թողարկվել են երեք գույնով՝ սև, սպիտակ և բրոնզագույն։ Ականջակալները ունեն 2,8 սմ երկարություն և 1,3 սմ լայնություն, իսկ արդեն լիցքավորման պատյանը ունի 2,6 սմ լայնություն։ Buds Live-ի ներքին հատվածում տեղակայվում է ձայնային ընկալիչի հատվածում, իսկ հակառակ կողմը տեղակայվում է ականջի վերին հատվածում։

## Քննադատություն
Buds Live ականջակալները քննադատների կողմից բարձր գնահատակաների արժանացավ դիզայնի համար, սակայն ցածր գնահատվեց ականջակալներում առկա աղմուկի խլեցման ակտիվ համակարգը։

## Տես նաև
* Samsung Galaxy Buds
* Samsung Galaxy Buds 2

## Ծանոթագրություններ

Կատեգորիա:Լսողություն
Կատեգորիա:Սարքեր
Մաշա (ֆիլմ, 2020)

**«Մաշա»** (), ռուսական գեղարվեստական ֆիլմ, որը նկարահանել է ռեժիսոր Անաստասիա Պալչիկովան։ Մասնակցել է «Կինոտավր 2020» փառատոնի հիմնական մրցույթին և արժանացել մրցանակի լավագույն դեբյուտի համար։ Ֆիլմը ռուսական վարձույթում է հայտնվել 2021 թվականի ապրիլի 1-ին։

## Սյուժե
Տասներեքամյա Մաշան մեծանում է բռնցքամարտի ռինգի և փողոցի միջև։ Տղաները, ովքեր սպանում և թալանում են, նրա ընկերներն են։ 1990-ականներին նրանց ատում է ամբողջ քաղաքը, բայց Մաշայի համար նրանք աշխարհի լավագույն մարդիկ են, ովքեր սիրում և պաշտպանում են իրեն։ Աղջիկը նրանց համար ջազ է երգում և երազում է երգչուհի դառնալ։ Մի օր Մաշան իմանում է, թե ովքեր են նրանք իրականում, ինչ են արել իր կյանքի և ընտանիքի հետ։ Մեծանալով՝ նա փոքր քաղաքից մեկնում է Մոսկվա՝ փորձելով կտրվել անցյալից, բայց այն հասնում է աղջկան, և Մաշան ստիպված է լինում վերադառնալ այնտեղ, որտեղ անցել է իր մանկությունը։

## Դերերում
* Պոլինա Գուխման – *Մաշան մանկության տարիներին
* Մաքսիմ Սուխանով – *Կնքահայր
* Աննա Չիպովսկայա – *Մաշա
* Ալեքսանդր Միզև – *Անդրեյ
* Օլգա Գուլևիչ – *Նադյա
* Սերգեյ Կուզնեցով – *Գար
* Ալեքսանդր Զվեզդին – *Բու
* Մաքսիմ Սապրիկին – *Սերյոժա
* Սերգեյ Դվոյնիկով – *Տրյոշկա
* Օլգա Ֆեդոտովա – *Տանյա
* Դմիտրի Վլասկին – *Վալերա
* Ֆիլիպ Դյաչկով – *Կարմրահեր
* Իրիս Լեբեդևա – *Լենա
* Ալեքսանդր Ուսերդին – *Սաշա, Մաշայի խորթ հայրը
* Ալեքսեյ Մաքսիմենկով – *Վոլ
* Կոնստանտին Տերնով – *Ստալոնե
* Արսենի Կորոտկով – *Կոլյա, խուլ ու համր

== Պրեմիերա և արձագանքներ ==
«Մաշա» ֆիլմի պրեմիերան տեղի է ունեցել 2020 թվականի սեպտեմբերի 15-ին «[[Կինոտավր]]» 31-րդ կինոփառատոնում, որտեղ ֆիլմը ստացել է մրցանակ լավագույն դեբյուտի համար։

== Ծանոթագրություններ ==


== Գրախոսություններ ==
* *Пугачев П.'' Трагедия районного масштаба — «Маша» Анастасии Пальчиковой // Сеанс (2 апреля 2021 г.)
* Цыркун Н. Перчаточный режим: вечные 90-е в «Маше» Анастасии Пальчиковой // Искусство кино (1 апреля 2021 г.)

## Արտաքին հղումներ
* «Все мое поколение осталось там и никуда не вырвалось.Анастасия Пальчикова о своем фильме «Маша», розовых очках и девяностых»
* «Анастасия Пальчикова: мне интересно, в кого выросли дети 90-х»
* «Настя Пальчикова и Полина Гухман — о «Маше», 90-х и конце русского пацанства»

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Never Too Late (երգ, Քայլի Մինոուգ)

«**Never Too Late**», երգ ավստրալացի երգչուհի Քայլի Մինոուգի երգը «Enjoy Yourself» (1989) երկրորդ ստուդիական ալբոմից։ Թողարկվել է նաև առանձին սինգլով։

Մեծ Բրիտանիայում «Never Too Late» երգով սինգլը հասել է 4-րդ հորիզոնականին (ազգային սինգլների հիթ-շքերթում)։

## Ստեղծման պատմություն
Երգը գրել և որպես պրոդյուսեր հանդես է եկել Սթոք, Էյթկեն և Ուոթերմեն հեղինակային և պրոդյուսերական եռյակը։

## Երգացանկ
**CD single**
# "Never Too Late" – 3:21
# "Never Too Late" (extended) – 6:11
# "Kylie's Smiley Mix" (extended) – 6:17

**7-inch single**
# "Never Too Late" – 3:21
# "Kylie's Smiley Mix" (7-inch version) – 3:59

**12-inch single**
# "Never Too Late" (extended) – 6:11
# "Kylie's Smiley Mix" (extended) – 6:17

**Australian 7-inch single**
# "Never Too Late" – 3:21
# "Made in Heaven" (Heaven Scent Mix) – 4:43

**Australian 12-inch and cassette single**
# "Never Too Late" (extended) – 6:11
# "Made in Heaven" (Heaven Scent Mix) – 4:43

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավստագրումներ

## Ծանոթագրություններ

Կատեգորիա:Քայլի Մինոուգի երգեր
Kids (երգ, Ռոբի Ուիլյամս և Քայլի Մինոուգ)

**Kids**, Ռոբի Ուիլյամսի և Քայլի Մինոուգի դուետը։ Երգը թողարկվել է որպես Ուիլյամսի *[[Sing When You’re Winning]]* չորրորդ ստուդիական ալբոմի երկրորդ սինգլ և Մինոուգի «*Light Years*» յոթերորդ ստուդիական ալբոմի երրորդ սինգլ։ Երգը գրել են Ուիլյամսը և երգահան Գայ Չեմբերսը Մինոուգի համար։ Այն ներառում է հատված *Sisters Love*-ի «*Give Me Your Love*» երգից։ Երգի տեսահոլովակը պարունակում է մի քանի հղումներ «Բրիոլին» մյուզիքլին, հատկապես Ուիլյամսի և Մինոուգի խորեոգրաֆիայում։

## Երգացանկ

**Australian CD1**
# "Kids" – 4:47
# "John's Gay" – 3:40
# "Often" – 2:46
# "Rock DJ" (video)

**Australian CD2**
# "Kids" – 4:47
# "Karaoke Star" – 4:10
# "Kill Me or Cure Me" – 2:14
# "Kids" (video)

**European CD single**
# "Kids" – 4:47
# "John's Gay" – 3:40
# "Kids" (video)

**UK CD1**
# "Kids" – 4:47
# "John's Gay" – 3:40
# "Often" – 2:46
# "Kids" (video)

**UK CD2**
# "Kids" – 4:47
# "Karaoke Star" – 4:10
# "Kill Me or Cure Me" – 2:14

**UK cassette single**
# "Kids" – 4:47
# "John's Gay" – 3:40
# "Often" – 2:46

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Երգի տեքստը  MetroLyrics կայքում

Կատեգորիա:Ռոբի Ուիլյամսի երգեր
Կատեգորիա:Քայլի Մինոուգի երգեր
In Your Eyes (երգ, Քայլի Մինոուգ)

**«In Your Eyes»** (հայ.՝ «Քո աչքերում»), ավստրալացի երգչուհի և երգահան Քայլի Մինոուգի «Fever» ութերորդ ստուդիական ալբոմի երկրորդ սինգլը։ Երգը գրել են Քայլի Մինոուգը, Ռիչարդ Սթենֆորդը, Ջուլիան Գալագերը և Էշ Հաուսը, որպես պրոդյուսերներ հանդես են եկել Սթենարդը և Գալագերը։ Սինգլը թողարկվել է 2002 թվականի հունվարի 21-ին Ավստրալիայում *[[Parlophone Records]]* լեյբլի կողմից։

## Թողարկման պատմություն
«In Your Eyes»-ը թողարկվել է Ավստրալիայում և Մեծ Բրիտանիայում 2002 թվականի հունվարի 21-ին՝ որպես ալբոմի երկրորդ սինգլ։ Ի սկզբանե նախատեսվել է այն թողարկել հունվարին, սակայն «Can’t Get You Оut of My Head»-ի չդադարող ռադիոռոտացիայի պատճառով սինգլի թողարկումը հետաձգվել է մեկ ամսով։ Երգը հասել է առաջին հորիզոնականին Ավստրալիայում, երրորդին՝ Մեծ Բրիտանիայում։ Սինգլը հիթ է դարձել ամբողջ Եվրոպայում՝ ընդգրկվելով Խորվաթիայի, Վրաստանի, Հունաստանի, Հունգարիայի, Լեհաստանի և Սլովենիայի հիթ-շքերթների առաջին հնգյակում։ «In Your Eyes» սինգլը թողարկվել է նաև Կանադայում, որտեղ զբաղեցրել է 11-րդ հորիզոնականը։ ԱՄՆ-ում սինգլի թողարկումը չի կայացել, քանի որ այդ նույն ժամանակ որպես սինգլ թողարկել է «Can’t Get You Оut of My Head» ստեղծագործությունը։

## Քննադատություն
*[[Slant]]* ամսագրից Չել Սինկվեմանին երգն անվանել է վարակիչ ակումբային հիթ։

## Տեսահոլովակ
Երգի տեսահոլովակը նկարահանել է ռեժիսոր Դոն Շադֆորթը։ Այն թողարկվել է սինգլի թողարկումից առաջ և հայտնի է դարձել՝ զբաղեցնելով 1-ին տեղը MTV UK հիթ-շքերթում և 4-րդ տեղը MTV Europe-ի լավագույն քսանյակում։ Տեսահոլովակը թողարկվել է որպես DVD սինգլ Ավստրալիայում 2002 թվականին, բայց ներառվել է նաև DVD սկավառակի մեջ, որը թողարկվել է 2004 թվականի դեկտեմբերին։

## Երգացանկ

**Australian CD1**
# "In Your Eyes" - 3:18
# "Never Spoken" - 3:19
# "Harmony" - 4:16
# "In Your Eyes" (The S-Man's Release mix) - 7:32

**Australian CD2**
# "In Your Eyes" - 3:18
# "In Your Eyes" (Mr. Bishi mix) - 7:12
# "In Your Eyes" (Jean Jacques Smoothie dub) - 6:20
# "In Your Eyes" (Saeed & Palesh main mix) - 8:35

**Australian limited-edition DVD single**
# "In Your Eyes" (video)
# "Can't Get You Out of My Head" (video) 
# "In Your Eyes" (Roger Sanchez Release the Dub mix)
# "Can't Get You Out of My Head" (Nick Faber mix)

**UK CD1**
# "In Your Eyes" – 3:18
# "Tightrope" – 4:27
# "Good Like That" – 3:33

**UK CD2**
# "In Your Eyes" – 3:18
# "In Your Eyes" (The S-Man's Release mix) – 7:32
# "In Your Eyes" (Jean Jacques Smoothie mix) – 6:21

**UK 12-inch single**
:A1. "In Your Eyes" (Saeed & Palesh main mix) – 8:34
:B1. "In Your Eyes" (Powder's Spaced dub) – 7:25
:B2. "In Your Eyes" (Roger Sanchez Release the Dub mix) – 7:15

**European CD single and UK cassette single**
# "In Your Eyes" – 3:18
# "Tightrope" – 4:27

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Քայլի Մինոուգի երգեր
Անտուանետ Բայրոն

**Անտուանետ Բայրոն**  (, ), ամերիկացի և ավստրալիացի հեռուստատեսային դերասանուհի։

## Կենսագրություն
Մինչ ԱՄՆ տեղափոխվելը Անտուանետ Բայրոնը հասցրել է նկարահանվել ավստրալական բազմաթիվ սերիալներում։ Այնուհետև՝ 1986-1987 թվականներին, Անտուանետա Բայրոնը ստանձնել է Սքայ Չենդլերի դերը «Իմ բոլոր երեխաները» հեռուստասերիալում։ Հետագայում նրան փոխարինել է մեկ այլ դերասանուհի՝ Ռոբին Քրիստոֆերը։

1999-2000 թվականներին Անտուանետ Բայրոնը մարմնավորել է Նատալի Նեշի դերը «Տուն և ճանապարհ» սերիալում։

2005 թվականին թողարկվել է նրա մասնակցությամբ վերջին նախագիծը՝ «Ճչացող ուղեղով մարդը» ֆանտաստիկ կատակերգությունը, որի ռեժիսորը Բրյուս Քեմփբելն է (նաև ֆիլմի գլխավոր հերոսը)։ Ֆիլմում դերասանուհին մարմնավորում է որում գլխավոր կին դերասանի դերը։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Ավստրալիացի կինոդերասանուհիներ
Կատեգորիա:Դերասաններ այբբենական կարգով
Կատեգորիա:Ավստրալիացի կինոդերասաններ
Կատեգորիա:Ավստրալիացի դերասանուհիներ
Կատեգորիա:20-րդ դարի դերասանուհիներ
Քևին Հասեթ

**Քևին Ալլեն Հասեթ** (*,* մարտի 20, 1962, Գրինֆիլդ, Մասաչուսեթս, Ամերիկայի Միացյալ Նահանգներ), ամերիկացի տնտեսագետ, Տնտեսական խորհրդատուների խորհրդի նախագահ ( 2017-ից 2019 թվականներին)։ Նա եղել է նախագահի թեկնածու Ջոն Մաքքեյնի գլխավոր տնտեսական խորհրդական () և Ջորջ Բուշի (ԱՄՆ նախագահական ընտրություններ 2004) և Մաքքեյնի (2008 թվական) նախընտրական արշավների տնտեսական խորհրդականը։ Նա Միթ Ռոմնիի տնտեսական խորհրդատուներից մեկն էր (2012 թվական)։

## Կենսագրություն
Հասեթը ծնվել է 1962 թվականի մարտի 20-ին Ամերիկայի Միացյալ Նահանգներում, Գրինֆիլ քաղաքում, Մասաչուսեթս։ Ավարտել է Սվարթմոր քոլեջը և Փենսիլվանիայի համալսարանը։ 1989 թվականից 1993 թվականներին եղել է տնտեսագիտության ասիստենտ, 1993 թվականից 1994 թվականներին ՝ Կոլումբիայի համալսարանի  դոցենտ պրոֆեսոր։ 1992-ից 1997 թվականներին Հասեթը աշխատել է որպես տնտեսագետ Դաշնային պահուստային համակարգի կառավարիչների խորհրդի հետազոտությունների և վիճակագրության բաժնում։ Ջորջ Հ. Ու. Բուշի և Բիլ Քլինթոնի վարչակազմերի օրոք Միացյալ Նահանգների ֆինանսների նախարարության քաղաքականության խորհրդական։

1997 թվականին նա միացել է «American Enterprise Institute»-ին։

Գրքի համահեղինակ (լրագրող Ջ. Գլասմանի հետ մեկտեղ)  «Dow *[[Դոու-Ջոնսի արդյունաբերական ցուցանիշ|36,000]] : The New Strategy* *[[:en:Dow 36,000|for Profiting from the Coming Rise in Stock Market»]]* (1999): Գիրքը ապացուցում է, որ 1998 թվականից 1999 թվականներին, մի քանի տարվա աճից հետո, բաժնետոմսերը դեռ թերագնահատված էին։

Հարկային փորձագետ. նա կարծում է, որ միգրանտների և փախստականների հոսքը երկրի տնտեսությանն դրական ազդեցություն է ստեղծում և զարգացնում է տնտեսական աճը։

## Աշխատություններ
* *Ջեյմս Ք. Գլասման, Քևին Ա. Հասեթ* Դոու 36,000. Նոր ռազմավարություն ֆոնդային շուկայում գալիք աճից շահույթ ստանալու համար։ - Նյու Յորք։ Times Books, 1999 թ. — ISBN 0609806998
* 

## Ծանոթագրություններ

## Արտաքին հղումներ
* American Enterprise Institute
* RePEc Author Service 

Կատեգորիա:1962 ծնունդներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գիտնականներ
Կատեգորիա:Ամերիկացի սյունակագիրներ
Կատեգորիա:Ամերիկացի տնտեսագետներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Գիտնականներ այբբենական կարգով
Կատեգորիա:Կոլումբիայի համալսարանի դասախոսներ
Կատեգորիա:Մարտի 20 ծնունդներ
Կատեգորիա:Փենսիլվանիայի համալսարանի շրջանավարտներ
Samsung Galaxy Z

**Samsung Galaxy Z**, ծալվող հեռախոսների շարք, որը մշակվում է Samsung Electronics ընկերության կողմից։ Շարքի առաջին հեռախոսն է համարվում Samsung Galaxy Fold-ը։

## Մոդելներ
### Samsung Galaxy Fold
thumb|Galaxy Fold
**Samsung Galaxy Fold** հեռախոսը համարվում է Galaxy Fold շարքի առաջին մոդելը։ Այս առաջին անգամ ցուցադրվել է 2019 թվականի փետրվարի 20-ին և թողարկվել է 2019 թվականի սեպտեմբերի 6-ին Հարավային Կորեայում։ Մոդելի անվանման մեջ բացակայում է «Z» նշանը։ Սմարթֆոնի Samsung W20 5G անունը կրող մոդելը թողարկվել է բացառապես չինական շուկայի համար, այն օժտված էր ավելի հզոր պրոցեսորով՝ Snapdragon 855+ և ուներ յուրահատուկ սպիտակ ծածկույթ։

### Samsung Galaxy Z Flip
thumb|Galaxy Z Flip
Samsung Galaxy Flip և Flip 5G սմարթֆոները թողարկվել են համապատասխանաբար 2020 թվականի փետրվարի 14-ին և 2020 թվականի օգոստոսի 7-ին։ Շարքի առաջին մոդելն է, որն անվան մեջ կրում էր «Z» տարբերակնշանը։ Ի տարբերություն Galaxy Fold-ի, սարքը ծալվում է ուղահայաց և մոդելում օգտագործվում է «Infinity Flex Display» հիբրիդային ապակե ծածկույթ։

### Samsung Galaxy Z Fold 2
thumb|Samsung Galaxy Z Fold 2
**Samsung Galaxy Fold 2 5G** թողարկվել է 2020 թվականի սեպտեմբերի 18-ին։ Սմարթֆոն ունի ավելի մեծ էկրան նախորդ մոդելի համամատ, ինչպես նաև բարելավել է էկրանի թարմացման հաճախականությունը դառնալով 120 Հց, թարմացվել է միջուկը հասնելով SoC Snapdragon 865 Plus։ Մեծ փոփոխություններ են կրել հիմնական էկրանն ու ծալվելու մեխանիզմը։ Samsung W21 5G անվանումով մեդելը, որը նախատեսված է միայն չինական շուկայի համար ցուցադրվեց 2020 թվականի նոյեմբերին։

### Galaxy Z Fold 3 և Galaxy Z Flip 3
thumb|Samsung Galaxy Z Flip 3 և Z Fold 3
2021 թվականի օգոստոսի 11-ին ընկերությունը ցուցադրեց երրորդ սերնդի ծալվող սմարթֆոները՝ Galaxy Fold 3 5G և Galaxy Flip 3 5G։ Սմարթֆոները օժտված են ջրակայունության IPX8 համակարգով, իսկ **Galaxy Fold 3 5G** մոդելը ստացել է էկարնում ինտեգրված դիմացի տեսախցիկ։

## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Բջջային հեռախոսներ այբբենական կարգով
Կատեգորիա:Տեղեկատվական տեխնոլոգիաներ
Լուիզիադա կղզիներ

**Լուիզիադա կղզիներ** (), կղզեխումբ Խաղաղ օվկիանոսում։ Պապուա Նոր Գվինեա պետության տարածք է։ Վարչականորեն մտնում է Պապուա շրջանի Միլն Բեյ նահանգի կազմի մեջ։

## Աշխարհագրություն
Լուիզիադա կղզիները տասը խոշոր հրաբխային կղզիների խումբ են, որոնք շրջապատված են կորալային խութերով և մոտ 90 ավելի փոքր կորալային կղզիներով, որոնք գտնվում են Նոր Գվինեա կղզուց մոտ 200 կմ հարավ-արևելք։ Լուիզիադա կղզիները գտնվում են Հյուսիսային Ամերիկայի արևմտյան մասում, իսկ Լուիզիադա կղզիները՝ Հարավային Ամերիկայի արևմտյան մասում։ Արշիպելագը տարածվում է 105 կմ հյուսիսից հարավ և 420 կմ արևելքից արևմուտք, զբաղեցնելով մոտ 26 հազար կմ² ծովային տարածք Սողոմոնի ծովի հյուսիսում և մարջան ծովի հարավում։ Լուիզիադա կղզիների ընդհանուր ցամաքային տարածքը կազմում է մոտ 1790 կմ²։ Ամենամեծերը`
* Վանատինաի-865,7 կմ²,
* Ռոսսել-260 կմ²,
* Միշիմա-202,5 կմ²,
* Սիդեիա -107կմ²,
* Բասիլակի - 100 կմ²,
* Պանա Տինանի- 78 կմ²,
* Պանաետե- 30 կմ²։

Լուիզիադա կղզիների կլիման խոնավ է, արևադարձային, ուստի արշիպելագի կղզիները ծածկված են խիտ բուսականությամբ, ներառյալ անձրևային անտառները։ Տեղական բուսական և կենդանական աշխարհը առանձնանում է մեծ բազմազանությամբ։ Հանդիպում են մի քանի էնդեմիկ տեսակներ։

## Պատմություն
Կղզիների եվրոպական հայտնագործողը իսպանացի ճանապարհորդ Լուիս Վաես դե Տորեսն է, որը 1606 թվականին հայտնաբերել է Բասիլակի և Վանատինաի կղզիները, արշիպելագի մի մասը, չնայած կարելի է ենթադրել, որ դրանից շատ առաջ մալայական և չինական ծովագնացները եղել են արշիպելագում։ 1768 թվականին կղզիները վերաբացվել են արդեն ֆրանսիացի ճանապարհորդ Լուի Անտուան դը Բուգենվիլի կողմից, ով դրանք անվանել է ի պատիվ Ֆրանսիայի թագավոր Լուի XV-ի (Նա առաջինն է հայտնաբերել Ռոսել կղզին)։ 1793 թվականին մեկ այլ ֆրանսիացի ճանապարհորդ նավարկեց Լուիզիադա կղզիների կողքով՝ ժոզեֆ Բրունի Դ' Անտրկաստոն, ով հայտնաբերեց արշիպելագի որոշ կղզիներ, այդ թվում՝ Միսիմա կղզին։ 1849 թվականին նավապետ Օուեն Սթենլին նավարկեց կղզիների կողքով։

1888 թվականին հաջորդեց Լուիզիադա կղզիների պաշտոնական բռնակցումը Բրիտանական կայսրության կողմից; կղզիները դարձան բրիտանական Նոր Գվինեայի մի մասը (1904 թվականից՝ Պապուայի տարածքները Ավստրալիայի վերահսկողության տակ)։

1975 թվականից անկախ պետության մաս են կազմում Պապուա Նոր Գվինեա։

## Ծանոթագրություններ
Ադել Գոլդբերգ

**Ադել Գոլդբերգ** (, ), համակարգչային գիտության գիտնական, որը հայտնի է ՕԿԾ-ի և գրաֆիկական միջերեսների ոլորտում իր աշխատանքով և Smalltalk ծրագրավորման լեզվի մշակմամբ։

## Կենսագրություն
Գոլդբերգը ծնվել է Օհայո նահանգի Քլիվլենդ քաղաքում՝ հրեական ընտանիքում։ Հայրը ինժեներ էր, մայրը մաթեմատիկական կրթություն ուներ և աշխատում էր դպրոցում։ Երբ նա 14 տարեկան էր, ընտանիքը հաստատվեց Չիկագոյում։ Ստացել է մաթեմատիկայի բակալավրի աստիճան Միչիգանի համալսարանում, տեղեկատվական գիտությունների մագիստրոսի դիպլոմ և Չիկագոյի համալսարանում ասպիրանտուրա։

1973 թվականից Գոլդբերգն աշխատել է в Xerox PARC (Xerox Palo Alto Research Center) համակարգային հասկացությունների լաբորատորիայում (System Concept Library), որի ղեկավարը նա հետագայում դարձավ։ Նա թիմի առանցքային անդամներից մեկն էր, ով մշակեց Smalltalk ծրագրավորման լեզուն՝ առաջին զուտ օբյեկտի վրա հիմնված ծրագրավորման լեզուն։

Ադել Գոլդբերգը զգալի ներդրում է ունեցել օբյեկտ կողմնորոշված ծրագրավորման առաջացման և զարգացման գործում։ Ալան Քեյի հետ միասին Գոլդբերգն աշխատել է դիզայնի օրինաչափությունների վրա - Սրանք այն օրինաչափությունների նախորդներն էին, որոնք ներկայումս լայնորեն օգտագործվում են Օբյեկտ կողմնորոշված ծրագրավորում։ Գոլդբերգը և նրա թիմը PARC-ում ստեղծեցին բազմաթիվ հասկացություններ, որոնք հետագայում դարձան գրաֆիկական օգտագործողի միջերեսների հիմքը։

1988 թվականին Գոլդբերգը հեռացավ PARC - ից՝ հիմնելու ParcPlace Systems ընկերությունը, որը զբաղվում էր Smalltalk-ում հավելվածների մշակման գործիքների ստեղծմամբ։ Ադել Գոլդբերգը առաջատար դեր է խաղացել Smalltalk-ի առևտրայնացման գործում և գրել է մի շարք գրքեր այս լեզվի վերաբերյալ։

1984-1986 թվականներին Գոլդբերգը զբաղեցրել է ACM-ի նախագահի պաշտոնը։ 1987 թվականին նա արժանացել է ACM Software System Award մրցանակին նա նաև ընդգրկվել է Forbes-ի քսան Who Matte ցուցակում.

1999 թվականին հիմնադրել է Նեոմետր ընկերությունը, որը զբաղվում է ինտերնետ աջակցությամբ, որտեղ աշխատում է մինչ օրս։ Միևնույն ժամանակ, Գոլդբերգը շարունակում է կրթական գործունեությունը՝ կազմելով համակարգչային գիտությունների դասընթացներ։ Նա նաև Cognito Learning Media խորհրդի անդամ է, գիտական և կրթական նպատակներով մուլտիմեդիա ծրագրային ապահովման ընկերություն։

## Հրապարակումներ
* *Smalltalk-80: The Language and Its Implementation* (with David Robson), Addison-Wesley, 1983, ISBN 0-201-11371-6 (не печатается в настоящее время; известна как «синяя книга» людям, работающим со Smalltalk)
* *Smalltalk-80: the Interactive Programming Environment*, Addison-Wesley, 1984, ISBN 0-201-11372-4 («оранжевая книга»)
* *Smalltalk-80: The Language* (with David Robson), Addison-Wesley, 1989, ISBN 0-201-13688-0 («фиолетовая книга» — переработанная «голубая книга»)

## Ծանոթագրություններ

Կատեգորիա:20-րդ դարի ամերիկացի գիտնականներ
Կատեգորիա:20-րդ դարի ամերիկացի կին գրողներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի ծրագրավորողներ
Կատեգորիա:Ամերիկացի կին համակարգչային գիտնականներ
Կատեգորիա:Միչիգանի համալսարանի շրջանավարտներ
Կատեգորիա:Տեղեկատվական տեխնոլոգիաների անձինք
Կատեգորիա:21-րդ դարի ամերիկացի կին գրողներ
Մարիա Հարությունյան

**Մարիա Հարությունյան** (, ), էստոնահայ լողորդուհի, Էստոնիայի 22-ակի չեմպիոն։

## Կենսագրություն
Մարիա Հարությունյանը ծնվել է Տարտուում։ 2014 թվականին ավարտել է Տալլինի *Audentes Sports Gymnasium*-ը, իսկ 2019 թվականին՝ ԱՄՆ-ի Վայոմինգի համալսարանը՝ որպես բակալավր և 2021 թվականին *Grand Canyon* համալսարանը՝ որպես մագիստրոս։

Համալսարանն ավարտելուց հետո ապրում և աշխատում է ԱՄՆ-ում։

## Մարզական կարիերա
Լողորդի կարիերան սկսել է 2002 թվականին՝ Տարտուի լողի ակումբում մարզվելով Միխայիլ Կրուպնինի ղեկավարությամբ։ Մարիան Էստոնիայի բազմակի չեմպիոն է լողի տարբեր մրցաձևերում։

2009-2014 թվականներին մարզվել է «Աուդենտես» մարզական ակումբում, իսկ 2014-2018 թվականներին՝ համալսարանում՝ Թոմ Ջոնսոնի ղեկավարությամբ։ 2015 թվականից «Գարանտ» մարզական ակումբի անդամ է։

2012 թվականին Եվրոպայի առաջնությունում բրաս լողաոճի 50 մ մրցատարածությունում զբաղեցրել է 29-րդ տեղը և 47-րդը՝ 100 մ մրցատարածությունում։ Հետագա տարիներին նա ևս մասնակցել է աշխարհամասի առաջնություններին, սակայն նշանակալի հաջողություններ չի արձանագրել։

Մարիան Էստոնիայի ամառային առաջնություններում (2010-2012, 2016, 2018) 14 անգամ դարձել է երկրի չեմպիոն բրասում և փոխանցումալողում և 8 անգամ՝ կարճ լողավազանում անցկացված առաջնություններում (2011-2012, 2018) բրաս լողաոճում, համակցված և փոխանցումալողում։ 2016 թվականին նա բարելավել է Էստոնիայի ռեկորդը փոխանցումալողում։

2010-2018 թվականներին եղել է Էստոնիայի լողի ազգային հավաքականի անդամ։

## Ծանոթագրություններ

## Արտաքին հղումներ
* 

Կատեգորիա:Հայ լողորդներ
Կատեգորիա:Հայերն Էստոնիայում
Կատեգորիա:Էստոնացի լողորդներ
766-րդ առանձին հետևակային գունդ (ԿԺԴՀ)

**766-րդ առանձին հետևակային գունդ** (), Կորեայի Ժողովրդադեմոկրատական Հանրապետության (Հյուսիսային Կորեա) ժողովրդական բանակի թեթև հետևակի գունդ, որը կարճաժամկետ գոյություն է ունեցել Կորեական պատերազմի ժամանակ։ Գունդը տեղակայված է եղել կորեական Խվերյոն քաղաքում ու հայտնի է եղել նաև 766-րդ ստորաբաժանում () անվամբ։

Լավ վերապատրաստված լինելով դեսանտային գործողությունների և որ ավանդական մարտական գործողությունների համար՝ 766-րդ գունդը համարվել է հատուկ նշանակության ստորաբաժանում, հատուկ նշանակության զորքերի հյուսիսկորեական համարժեքը։ Գունդը վարժեցված է եղել ծովից հարձակումների իրականացման համար, իսկ հետո կարողացել հյուսիսկորեական մյուս ստորաբաժանումների համար ապահովել հարձակողական գործողություններ վարելու հնարավորությունը, անցնել հակառակորդի թիկունք և ոչնչացնել թշնամական մատակարարման գծերն ու հաղորդակցությունները։

Ստեղծվելով 1949 թվականին՝ գունդն ավելի քան մեկ տարի վերապատրաստում է անցել, մինչև 1950 թվականի հունիսի 25-ին կսկսվեր Կորեական պատերազմը։ Այդ օրը գնդի կեսը, գլխավորելով ցամաքում և ծովում հարավկորեական զորքերի դեմ Հյուսիսային Կորեայի հարձակողական ուժերը, ստիպեց նրանց նահանջել՝ մի քանի օր տևած մարտական գործողություններից հետո։ Հաջորդած վեց շաբաթների ընթացքում գունդը դանդաղ առաջ շարժվեց դեպի Կորեական թերակղզու հարավային հատված՝ գործելով որպես հյուսիսկորեական բանակի առաջնային ստորաբաժանում։ Տուժելով ռեսուրսների մատակարարման բացակայությունից և զոհերի աճող թվից՝ գունդը գործի դրվեց Բուսանի պարագծի համար մարտին։ Վերջինս դարձավ հարձակման մաս, որը նպատակ ուներ ստիպելու Միավորված ազգերի կազմակերպության (ՄԱԿ) զորքերին տարհանվելու Կորեայից։

Գնդի համար վերջին մարտը դարձավ Պոհանգի ճակատամարտը, երբ դրա զինվորները անհաջողաբար փորձում էին հետ գրավել քաղաքը՝ այնտեղ գտնվող ՄԱԿ-ի զինվորականներից։ ՄԱԿ-ի ծովային ու օդային ուժերի հարվածներից մեծապես տուժելով և անդադար մարտերի ժամանակ մեծ կորուստներ կրելով՝ գունդը ստիպված է եղել նահանջել Պոհանգի մարտադաշտից։ Հյուսիսկորեացի զինվորականները, մինչև գնդի կազմացրումը, շարժվել են դեպի հյուսիս՝ միանալով Կորեայի ժողովրդական բանակի մյուս ստորաբաժանումներին։ Ողջ մնացած զինվորականները ներառվել են Կորեայի ժողովրդական բանակի 12-րդ դիվիզիայի կազմում։

Գունդը ցուցադրվում է հարավկորեական «71. կրակի մեջ» գեղարվեստական ֆիլմում։

## Ծանոթագրություններ

## Գրականություն
* Rottman, Gordon, Korean War Order of Battle: United States, United Nations, and Communist Ground, Naval, and Air Forces, 1950—1953, Westport, Connecticut: Praeger Publishers. 2001, ISBN 978-0-275-97835-8.
* Millett, Allan R., The War for Korea, 1950—1951: They Came from the North, Lawrence, Kansas: University Press of Kansas. 2010, ISBN 978-0-7006-1709-8.
* 
* 
* 

Կատեգորիա:Կորեական պատերազմ
Կատեգորիա:Բնօրինակում անաղբյուր հոդվածներ
Մադագասկարի տնտեսություն

**Մադագասկար**, հիմնականում գյուղատնտեսական երկիր է։ Պատկանում է աշխարհի ամենաքիչ զարգացած երկրների թվին։

## Գյուղատնտեսություն
Գյուղատնտեսությունն ապահովում է ՀՆԱ-ի 26,5%-ը։ Հողատարածքի 5%-ը մշակվում է։ Գյուղատնտեսությունը հիմնված է «կտրել-այրել» գյուղատնտեսական համակարգի վրա։ Ներքին սպառման համար աճեցնում են բրինձ (3 միլիոն տոննա), եգիպտացորեն (349,6 հազար տոննա), կարտոֆիլ (280,5 հազար տոննա), մանիոկ (2,2 միլիոն տոննա), քաղցր կարտոֆիլ (542,2 հազար տոննա) և բանան (292 հազար տոննա)։ Աճեցնում են նաև վանիլ, մեխակ, պղպեղ, սուրճ, կակաո, շաքարեղեգ, ծխախոտ, սիսալ, բամբակ։ Ձկնորսությունը զարգացած է, Մադագասկարի ջրերում ձկնորսությունն իրականացնում են Ճապոնիան և Ռուսաստանը։

## Արդյունաբերություն
ձախից|մինի|249x249փքս|Մադագասկարի որսորդները որսով
Արդյունաբերությունն ապահովում է ՀՆԱ-ի 16,9%-ը։ Արդյունահանվում է գրաֆիտ, կիսաթանկարժեք քարեր, փայլար և քրոմ։ 2008 թվականից նավթի արդյունահանում է իրականացվում, ինչպես նաև մշակվում են նիկելի և կոբալտի հանքավայրերը (մինչև 3500 տոննա)։

Առավել զարգացած է սննդի արդյունաբերությունը, զարգանում է նաև տեքստիլի, ծխախոտի, թղթի արդյունաբերությունը։ Գործում են նավթի վերամշակման, գյուղատնտեսական մեքենաների, ապակու, ցեմենտի, պարարտանյութերի արտադրության գործարաններ։ Մադագասկարում միակ ավտոարտադրողը Քարենջին է։

## Զբոսաշրջություն
Լողափերը կղզու հիմնական զբոսաշրջային վայրերն են։ Այցելում են նաև Իսալու, Ռանոմաֆանա, Ամբեր Մաունթին, Անկարաֆանցիկ և այլ ազգային պարկեր, կղզու զբոսաշրջիկների մեծ մասը ֆրանսիացիներ են, ինչը պայմանավորված է Ֆրանսիայի հետ նախկինում ունեցած կապով։ 2007 թվականին զբոսաշրջության ոլորտը կազմում էր կղզու ՀՆԱ-ի 6,3%-ը։

## Տրանսպորտ
մինի|227x227փքս|Վաճառողներ տեղական շուկայում
Օդանավակայաններ
* ընդհանուր՝  83 (2013 թվական), այդ թվում. 
** ծածկույթով՝  26
** առանց ծածկույթի՝  57
Ավտոմեքենաների ճանապարհներ
* ընդհանուր՝  37476 կմ (2010 թվական), այդ թվում. 
** ծածկույթով՝  6103 կմ
** առանց ծածկույթի՝  31373 կմ
Երկաթուղիներ
* ընդհանուր՝  836 կմ (2014 թվական)
Ջրային տրանսպորտ
* ընդհանուր՝  9 նավ (ավելի քան 1000 գրտ) 13,986 գրտ/18,466 տեղաշարժով

## Առևտուր
*մինի|209x209փքս|Մադագասկարի կողմից արտահանվող ապրանքների գրաֆիկական պատկերը 28 գունավոր կոդավորված կատեգորիաներումԱրտահանում՝ 3,48 մլրդ դոլար (2018 թվական), հիմնական ապրանքներն են վանիլինը (27,2%), նիկելը (12,3%) և կոբալտը (6,74%), երկրից արտահանվում են նաև տարբեր տեքստիլ ապրանքներ, գյուղատնտեսական հումք և գյուղմթերքներ, այդ թվում՝ մեխակ և այլ համեմունքներ, մրգեր, բանջարեղեն, ինչպես նաև հանքային հումք (ոսկի, գունավոր մետաղների հանքաքարեր և այլն)
* Արտահանման գլխավոր գործընկերներն են՝  ԱՄՆ (20.4%), Ֆրանսիա (19.2%), Ճապոնիա (6.15%)
*Ներմուծում՝  4.2  մլրդ դոլար (2018 թվական), հիմնական ապրանքներ են՝ մեքենաներ և սարքավորումներ, վառելիք, քիմիական նյութեր, տեքստիլ, սննդամթերք։
* Ներմուծման առաջատար գործընկերներն են՝ Չինաստանը (23,1%), Ֆրանսիան (10,7%), ԱՄԷ (10,3%)

## Ծանոթագրություններ

Կատեգորիա:Մադագասկար
Կատեգորիա:Մադագասկարի աշխարհագրություն
Կատեգորիա:Տնտեսություն
Կատեգորիա:Տնտեսություն ըստ երկրի
Mo Bounce

«**Mo Bounce**», ավստրալացի ռեփ կատարող Իգի Ազալիայի երգը, որը թողարկվել է 2017 թվականի մարտի 23-ին։ Երգի պրեմիերան կայացել է Զեյն Լոուվի *Beats 1* ռադիոշոուի ժամանակ։ Որպես պրոդյուսերներ հանդես են եկել The Stereotypes-ը և Far East Movement-ը։

Մարտին երգչուհին սկսել է իր սոցիալական ցանցերում հրապարակել տեսահոլովակից կադրեր, որոնցից մի քանիսը եղել են *gifs* ձեւաչափով։ Երգն ի սկզբանե թողարկվել է որպես Ազալիայի «Digital Distortion» երկրորդ ստուդիական ալբոմի երկրորդ սինգլ, նախքան դրա թողարկումը հետաձգելը։

## Քննադատություն
Billboard ամսագրից Լորեն Թոմը մեկնաբանել է երգը հետևյալ կերպ. «Երգի բարձր ռիթմը և ուրախ, բարձրագոչ խոսքերը արտացոլում են երգի ընդհանուր երջանիկ հնչողությունը և (հնարավոր է) նրա [Իգիի] կյանքը ներկայում։ *Fact* ամսագրից Քլեր Լոբենֆիլդը բացասաբար է արտահայտվել երգի մասին՝ այն անվանելով «մղձավանջ ժանրի համար»։ Մինչդեռ, ըստ New York Post-ի, երգը դարձել է «երգչուհու լավագույն թողարկումը 2014 թվականի նրա փառքից ի վեր», հավելելով, որ երգը «հենց այն ուժեղ վերադարձն է, որի կարիքը նա հաստատ ուներ»։ «Mo Bounce»-ը դարձել է Stereotypes ճանաչված պրոդյուսերական աշխատանքը և նրանց ապահովել է «Տարվա պրոդյուսեր» անվանակարգը «Գրեմմի» մրցանակաբաշխության 60-րդ արարողության ժամանակ։

## Երաժշտական տեսահոլովակ
Երաժշտական տեսահոլովակը նկարահանվել է Հոնկոնգում փետրվարի վերջին կլիպմեյքեր Լիլ Ինտերնետի կողմից։ 2017 թվականի մարտի 20-ին Vevo-ում հայտարարվել է, որ տեսահոլովակի պրեմիերան կայանալու է մարտի 24-ին։ Մարտի 21-ին Իգի Ազալիան Giphy-ի հետ գովազդային գործընկերության շրջանակներում Թվիթերում տեղադրել է gif-անիմացիաների շարք՝ տեսահոլովակից կադրերով։ Ամբողջ տեսահոլովակի ընթացքում մի քանի երիտասարդ աղջիկներ և Իգգին պարում են թվերկինգ։ Մարտի 22-ին Vevo-ում տեղադրվել է Ազալիայի երգի 20 վայրկյանանոց պրոմո-տեսահոլովակը։

2017 թվականի մարտի 24-ին Vevo-ում տեղի է ունեցել տեսահոլովակի պաշտոնական պրեմիերան։

Մինչև 2021 թվականի հուլիս երաժշտական տեսահոլովակը YouTube-ում հավաքել է 80 միլիոն դիտում։

## Երգացանկ
***Digital download (Explicit version)**
#"Mo Bounce" – 3.42

***Digital download (Clean version)**
#"Mo Bounce" – 3:42

***Digital download (Remixes EP)**
#"Mo Bounce" (Deadly Zoo Remix) – 3:20
#"Mo Bounce" (Eden Prince Remix) – 3:02
#"Mo Bounce" (Dirtcaps Remix) – 3:38

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Իգի Ազալիայի երգեր
Alibi.com

**Alibi.com**, 2017 թվականի ֆրանսիական կինոկատակերգություն։ Ֆիլմի ռեժիսորը Ֆիլիպ Լաշոն է։ Գլխավոր դերերում հանդես են գալիս Ֆիլիպ Լաշոն և Էլոդի Ֆոնտանը։

## Սյուժե
Գրեգորի վան Հաֆելը, որին անվանում են նաև Գրեգ, Alibi.com-ի ղեկավարն է։ Վերջինս ստախոս մարդկանց արածները թաքցնող գործակալություն է։ Գործակալությունը անհավատարիմ անձանց ալիբի է տրամադրում, որն անհրաժեշտ է իրենց գործերը զուգընկերներից գաղտնի պահելու համար։

Գրեգը պատահականորեն հանդիպում է իրավաբան Ֆլորենս Մարտինին։ Չնայած նրա ընկերությունը հաջողությամբ աճ է գրացում, Գրեգորին սիրահարվում է Ֆլորենսին, որը, վատ փորձի պատճառով, ազնվությունը համարում է հարաբերությունների ամենամեծ բարիքը։ Դա է պատճառը, որ Գրեգը փորձում է թաքցնել իր աշխատանքը ու Ֆլորենսին ասում, որ բորտուղեկցորդ է։

Ֆլորենսի ծնողների առանձնատուն այցի ժամանակ Գրեգը բացահայտում է, որ Ֆլորենսի հայրը՝ Ժերարը, իր Alibi.com ընկերության հաճախորդներից մեկն է։ Այն ժամանակ, երբ Ֆլորենսի մայրը՝ Մարլենը, կարծում է, որ իր ամուսինը գործնական ճանապարհորդության է, Ժերարը Կաննի հյուրանոցներից մեկում հանդիպում է Սինտիայի հետ։ Տարբեր պատճառաբանություններով Ֆլորենսն ու իր մայրը ևս հայտնվում են Կաննի այդ հյուրանոցում, որտեղ հանդիպում են Ժերարին։ Ժերարն արագորեն զանգահարում է Գրեգին։ Որպեսզի օգնի Ժերարին, Գրեգը Ֆլորենսին ձևացնում է, թե ստիպված է ճանապարհորդել Տանզանիա։

Ֆիլմի վերջում Ժերարի ու Գրեգի սուտը բացահայտվում է, իսկ Սինտիան համացանցում հրապարակում է Alibi.com-ի հաճախորդների ցանկը։

## Դերասանական կազմ

* Ֆիլիպ Լաշո - Գրեգորի վան Հաֆել
* Էլոդի Ֆոնտան - Ֆլորենս Մարտին
* Ժուլիեն Արուտի - Օգուստին
* Թարեք Բուդալի - Մեհդի
* Դիդիե Բուրդոն - Ժերար Մարտին
* Նատալի Բեյ - Մադամ Մարտին
* Նավել Մադանի - Սինտիա
* Ֆիլիպ Դյուկեն - Մորիս
* Մեդի Սադուն - Գարսիա
* Վենսան Դեզանյա - Ռոմեն
* Ալիս Դյուֆոր - Կլարա
* Սամի Նասերի - տաքսու վարորդ

## Ընդունում
### Բյուջե
Alibi.com ֆիլմը ողջ աշխարհում իր ցուցադրություններով հավաքել է 29,3 միլիոն ԱՄՆ դոլար այն դեպքում, երբ ֆիլմի արտադրության վրա ծախսվել է 7,6 միլիոն դոլար։
### Քննադատական արձագանքներ
Քննադատական արձագանքների Rotten Tomatoes ագրեգատորում, 6 կարծիքների հիման վրա, ֆիլմը հավաքել է 67 % դրական ընդունում։ Ընդորում, այդ կարծիքների միջին միավորը 10-ից եղել է 5.1-ը։

## Ռիմեյք
2019 թվականի հունվարին թողարկվել է ֆիլմի իտալական տարբերակը, որը ստացել է «Ստախոսների գործակալությունը» () անվանումը։

## Ծանոթագրություններ

## Արտաքին հղումներ
* 

Կատեգորիա:2010-ականների ֆրանսիական ֆիլմեր
Կատեգորիա:2017 ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Sally Walker

**«Sally Walker»**, ավստրալա-ամերիկյան հիփ-հոփ կատարող Իգի Ազալիայի երգը։ Թողարկվել է 2019 թվականի մարտի 15-ին *Bad Dreams* ինքնուրույն լեյբլում Empire Distribution-ի միջոցով՝ որպես կատարողի «In My Defense» (2019) երկրորդ ստուդիական ալբոմի առաջին սինգլ։

Երաժշտական տեսահոլովակը, որի ռեժիսորն է Քոլին Թիլլին, թողարկվել է սինգլի հետ միաժամանակ։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Իգի Ազալիայի երգեր
Հնդկաստանի պահուստային բանկ

**Հնդկաստանի պահուստային բանկ** (, ), Հնդկաստանի կենտրոնական բանկ։

## Պատմություն
thumb|mini|right|250px|Հնդկաստանի պահուստային բանկ, 10 ռուփի (1938), թղթադրամի թողարկման առաջին տարին
thumb|mini|right|250px|2010 թվականի նամականիշ՝ նվիրված Հնդկաստանի պահուստային բանկի 75-ամյակին
Հնդկաստանի պահուստային Բանկը հիմնադրվել է 1934 թվականին Հնդկաստանի Պահուստային բանկի մասին օրենքով (): Բանկն իր գործունեությունը սկսել է 1935 թվականի ապրիլի 1-ին։ Սկզբում բանկի կենտրոնակայանը գտնվել է Կալկաթայում, սակայն 1937 թվականին այն տեղափոխվել է Մումբայ։ Բանկը ստեղծվել է որպես բաժնետիրական ընկերություն և այս ձևով գոյություն է ունեցել մինչև 1949 թվականը, երբ այն ազգայնացվել է Հնդկաստանի կառավարության կողմից։

## Գործառույթներ
Հնդկաստանի Պահուստային բանկը խորհրդատվություն է տալիս Հնդկաստանի կառավարությանը ֆինանսական խնդիրների վերաբերյալ և հանդիսանում է Հնդկաստանի կառավարության, նահանգային կառավարությունների, առևտրային բանկերի և մի շարք այլ ֆինանսական հաստատությունների բանկիրը։ Բանկը կառավարում է երկրի և նահանգների կառավարությունների պետական պարտքը։ Այն պահում է երկրի արտարժութային պահուստները և վերահսկում արտահանման եկամուտների վերադարձն ու ներմուծման դիմաց վճարումները։ Հնդկաստանի պահուստային բանկը կարճաժամկետ վարկեր է տրամադրում նահանգային կառավարություններին և գրանցված բանկերին, ինչպես նաև կարճաժամկետ և միջնաժամկետ վարկեր նահանգային կոոպերատիվ բանկերին և ֆինանսական ու արդյունաբերական հաստատություններին։

Բանկը լայն լիազորություններ ունի ուղղակիորեն կարգավորելու Հնդկաստանի բանկային համակարգը, որը նախատեսված է Բանկային կարգավորման մասին 1949 թվականի օրենքով, և անուղղակիորեն կարգավորելու` փոխելով իր զեղչի տոկոսադրույքը, պահանջվող ռեզերվների նորմերը, վարկերի ընտրովի վերահսկողությունը և բաց շուկայի գործառնությունները։ Բացառությամբ սննդամթերքի գնման և արտահանման վարկերի վերաֆինանսավորման` առևտրային բանկերի վերաֆինանսավորման քաղաքականությունն իրականացվում է Հնդկաստանի պահուստային բանկի հայեցողությամբ։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1935 հիմնադրված կազմակերպություններ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Հնդկաստանի կառավարություն
Կատեգորիա:Հնդկաստանի տնտեսություն
Կատեգորիա:Մումբայ
Կատեգորիա:Վիքիպեդիա:Լավ հոդվածներ
Լաուտոկա

**Լաուտոկա**, Ֆիջիի մեծությամբ երկրորդ քաղաքը։ Այն գտնվում է Վիտի Լևու կղզու արևմտյան մասում՝ Նանդիից 24 կիլոմետր հյուսիս։ Լաուտոկան Ֆիջիի երկրորդ նավահանգիստն է (Սուվայից հետո)։ Շաքարեղեգի արտադրության համար քաղաքը գտնվում է շրջանի կենտրոնում։ Այս առումով, Լաուտոկան հայտնի է նաև որպես Շաքարի քաղաք։ Քաղաքի տարածքը 16 կմ քառակուսի է։ Բնակչությունը 2007 թվականին գրանցված տվյալներով կազմում էր 52220 մարդ։

## Պատմություն
Քաղաքի անվանումն առաջացել է ֆիջյան երկու բառերից, որոնք թարգմանաբար նշանակում են «նիզակով պարտություն»։ Անունը, ըստ ավանդության, առաջացել է երկու առաջնորդների մենամարտից հետո։ Երբ առաջներդներից մեկը նիզակով հարվածել է մյուսին, նա բացականչել է «լաու տոկա»։ Այսպես առաջացել է քաղաքի անվանումը։

Եվրոպացիների շրջանում բնակեցման մասին առաջին հիշատակումը վերագրվում է 1789 թվականի մայիսի 7-ին։ Կապիտան Ուիլյամ Բլայը իր էպիկական ճանապարհորդության ժամանակ Բաունթի նավի վրա տեղի ունեցած ապստամբությունից հետո նկատեց և մոտավորապես քարտեզագրեց Լաուտոկան։

## Տնտեսություն
Լաուտոկան հայտնի է որպես «Շաքարի քաղաք»։ Քաղաքի շրջակայքում զբաղվում են հումքի մատակարարմամբ, իսկ հենց քաղաքում կա շաքարի գործարան, որը քաղաքի ամենամեծ գործատուն է։ Ձեռնարկությունը կառուցվել է 19-րդ դարի վերջին շաքարի վերամշակման գաղութային ընկերության կողմից։ Առաջին բանվորները բերվել են 19-րդ և 20-րդ դարերի վերջին Հնդկաստանից և Սողոմոնյան կղզիներից։ Այժմ ձեռնարկության աշխատակիցների թիվը կազմում է 1300 մարդ։

Քաղաքն ունի նաև թորման և գարեջրի գործարան։ Բացի այդ, քաղաքում զարգացած է փայտամշակումը, հագուստի արտադրությունը, ոսկերչությունը, ձկնորսությունը և այլն։

Ընկերություններ, ինչպիսիք են «Fiji Electricity Authority»-ն, «Fiji Pine Ltd»-ն և «National Marketing Authority»-ն գտնվում են քաղաքում։

## Ինքնակառավարում
Քաղաքային խորհուրդը բաղկացած է 16 անդամից, որոնք ընտրվում են 3 տարի ժամկետով։ Նրանցից քաղաքապետն ընտրվում է 1 տարով։ Ներկայիս քաղաքապետը Բիջեշ Չանդն է։

## Արտաքին հղումներ
* Վիճակագրական տվյալներ

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Ֆիջիի բնակավայրեր
Կատեգորիա:Ֆիջիի քաղաքներ
Միխայիլո «Միշա» Անաստասիևիչ

մինի|Միշա Անաստասիևիչի կիսանդրին
**Միխայիլո «Միշա» Անաստասիևիչ** (, ), 19-րդ դարում գործարար և երկրորդ ամենահարուստ մարդը Սերբիայում՝ Վալախիայից և Մոլդովայից աղի հաջող արտահանման և Սերբիայի արքայազն Միլոշ Օբրենովիչ I-ի հետ գործարար համագործակցության շնորհիվ։ Նա իր գործարար հմտությունների շնորհիվ ստացել է *Դանուբի նավապետ* մականունը և զգալի առավելություններ է ստացել արքայազն Միլոշից։ Անաստասիևիչը Սերբիայում առաջին հասարակական բարերարն ու Բելգրադի բուրժուազիայի համար տարբեր պարահանդեսների կազմակերպիչն էր։ Նա նաև մարդասեր էր։

## Կենսագրություն
Անաստասիևիչը ծնվել է 1803 թվականին Սերբիայի Պորեչում, ժամանակակից Դոնի Միլանովաց ()։ Նրա հայրը՝ Անաստասը, հողատեր էր և փոքր գործարար։ Նրա մայրը՝ Ռուժան, տնային տնտեսուհի էր։ Նրա մայրը մահացել է ծննդաբերության բարդությունների հետևանքով, իսկ հայրը մահացել է, երբ նա ընդամենը երկու տարեկան էր՝ խորթ մորը թողնելով նրա համար պատասխանատվությունը։ Միշան և Միլան երկու անգամ հատելով Դանուբը փախել են Ավստրիա՝ Սերբական հեղափոխության և սերբական առաջին ապստամբության ժամանակ։ 11 տարեկանում՝ իր գրագիտության շնորհիվ, նա իր հայրենի քաղաքում դարձել է ուսուցիչ։ 1817-1822 թվականներին նա աշխատել է որպես փայտածուխ այրող (մաքսավոր և վերակացու)՝ նախքան առևտրով զբաղվելը։

Նա Սերբիայի արքայազն Միլոշ Օբրենովիչ I-ի բիզնես գործընկերն էր, հատկապես ամենահարուստը։ Արքայազն Միլոշը նրան շնորհել է «Դանուբի կապիտան» տիտղոսը, որից նա նույնպես զգալի առևտրային օգուտներ է ստացել։ Շուտով նրա ընկերությունը վերահսկողություն է ստացել Վալախիայից և Մոլդովայից աղի արտահանման վրա։ Իր կարիերայի գագաթնակետին Միշա Անաստասիևիչն ունեցել է մոտ 10,000 աշխատող և 80 նավերից բաղկացած նավատորմ։ Նա Սերբիայում առաջին հասարակական բարերարն էր և Բելգրադի բուրժուազիայի համար տարբեր պարահանդեսների կազմակերպիչը։

Անաստասիևիչին իր հարստության և բիզնեսի հմտությունների համար անվանում էին «Դանուբի արքայազն» կամ «Դանուբի Ռոտշիլդ»։ Միշա Անաստասիևիչը իր դստերը՝ Սառային (Սարկա), ամուսնացրել է Կարաջորջևիչի () իշխող ընտանիքի արքայազն Ջորջի հետ և կառուցել է քաղաքի ամենատպավորիչ շենքը (կապիտան Միշայի առանձնատունը), որը պետք է դառնար նոր դատարանը, սակայն այդ ծրագիրը ձախողվել է։ Շենքում տեղակայվել են Սերբիայի իշխանության ամենակարևոր կրթական ու մշակութային հաստատությունները, ներառյալ Բելգրադի բարձրագույն դպրոցը, որը դարձել է Բելգրադի համալսարան։ Երբեմն նրա շքասրահն օգտագործվել է Սերբիայի խորհրդարանի (1864-1875) և Սենատի (1901-1903) նիստերի համար։ Այսօր այն Բելգրադի համալսարանի ռեկտորատի նստավայրն է։

Անաստասիևիչը մահացել է 1885 թվականի հունվարի 27-ին Ռումինիայի Բուխարեստ քաղաքում գտնվող իր տանը։ Նրա մարմինը պահվում է Ռումինիայի Կլեժանի [] եկեղեցում։ Ըստ ռումինական *Evenimentul zilei* թերթի՝ այն բնականորեն մումիֆիկացված է եւ պահպանվել է «հրաշալի» վիճակում։

## Տես նաև
* Բելգրադի համալսարան
* Ջորջե Վայֆերտ

## Ծանոթագրություններ

## Արտաքին հղումներ
* D. Bataković, ''The Serbian revolution: Nation-Building and Modernization'', 2005 
* Belgrade - Captain Miša's Building 

Կատեգորիա:Սերբ հասարակական գործիչներ
Կատեգորիա:Սերբիայի քաղաքական գործիչներ
Կատեգորիա:Սերբիայում ծնվածներ